钦定古今图书集成/方舆汇编/职方典/第1431卷 > 梧州府公署考 府志
## 钦定古今图书集成/方舆汇编/职方典/第1431卷 > 梧州府公署考 府志

本府

梧州府治　在德政门内。明洪武十年，知府潘大宾创建。成化十一年，知府袁衷重修。中为正堂，后为后堂，堂之后为府衙。正堂前之东为同知衙、捕盗通判衙、推官衙，西为督粮通判衙。正堂之左为架阁库，右为仪仗库。后堂之右为冨实库。正堂之旁，东为经历司，西为照磨所。堂下夹以东西廊舍，东为吏、户、礼粮房、承发房，西为兵、刑、工三房、架阁房。西之边为四区，以居幕属。又有司狱司。东之边为周庐，以畜胥吏。前为仪门，左为寅宾馆，右为土地祠。大门外有“百粤会郡坊” ，今废，改为屏墙，东西为申明、旌善二亭。万历五年火，惟府衙、清军衙、冨实库及大门存焉。大堂、后堂各存五楹。七年，知府陆万垓重建。十三年，以同知、通判、推官三衙建设于东，地势迫狭，知府林乔楠发帑移建捕厅于西，与粮厅一列，东西四署相称。十六年，增设新库一座，在冨实库之南。四十六年火，府治尽毁，惟存“清军” 一署。知府陈鉴重建。

皇清顺治十四年，知府张继曾重修。

总督府　在府城东北隅。成化七年建，卫以崇垣。正堂五楹，左右各为耳房，再前为大门三楹，门内左右各为耳房。嘉靖三年，左都御史张嵿重建，有芝轩堂、友清堂、燕喜堂。楼之后为退食堂。成化二年，右都御史韩雍复为燕息堂五楹。嘉靖三十二年，侍郎应槚于西又为燕乐堂三。

楹，左右各为耳房。三十八年，督府欧阳必进立三坊：南曰《节制两藩》，东曰《岭海肃清》，西曰《民物康阜》，右为药局，左为赏功所。中军厅，规制雄伟。总府　在提督府之东南，明成化六年，都御史韩雍奉敕建，以为三府会同节制号令之所。正堂五楹，后为穿廊，又后为同心亭，左右各有耳房二。堂之前，东西厢房各五间，左为开府碑亭，右为题名碑亭。仪门三楹，左为三司厅。大门三楹，卫以崇垣。将旗台在仪门内之东。门之前为坊，曰“揆文奋武。”

总督西府　在总府右。旧为总兵府，成化七年建。后堂、正堂各五楹。穿廊一，左右耳房二，东西厢房、掾房十，仪门、大门各三楹。堂东为筹边亭，西为餐秀亭，下有小池，前为好我堂，三楹。门外有坊，南曰“总督西府” ，北曰“节制三军” ，后改《台曜》，重开。万历二十八年改为税监府，后改为守道。天启二年，参政曾守身建“寅宾馆” 三楹，参议邢祚昌署曰“有君子至。”

察院　在城东南。旧为总镇府。明嘉靖十九年，改“岭表书院。” 三十一年，改为察院。三司厅、府、县厅修后堂五楹，穿廊一楹，左右耳房二，正堂五楹，东西掾房十，仪门三楹，大门五楹，缭以崇垣。三司厅、府、县厅各五。

“分守苍梧道　” 在南薰门内。旧为巡道大堂、后堂各三楹，大门、仪门各三楹，左右各有耳房。万历三十九年为潦涨所圮，移原税监公署。

皇清康熙十二年，守道秦仁管重建。

分巡苍梧道　在西府之前。旧为守道，前后堂各三楹，大门、仪门各三楹，各有耳房。万历七年，移镇郁林州，时仍驻府城。泰昌元年，巡道陈忠爱复增饰之。今废。

广东岭西道　在参将府后。大堂、后堂各五楹，穿堂一楹，翼以耳房。堂左右各有亭。仪门三楹，西出为大门三楹，属封川县修理陶鲁建，今废。四《石碣》尚存。

盘盐厂　旧在馆驿东。成化六年，督府韩襄毅立。后移关帝祠前，以便抽盘。旧署圮，改为知府陈鉴生祠，亦废。

提举司　在云山门外江滨。万历三年，改递运所为司。官厅三间，串堂一间，后堂三间，塞门一座，今圮。

“阴阳学　” 、“医学　俱废。”

僧纲司　、道纪司　俱毁。

广备仓　在东门内

递运所　在府学前，今裁。

税课司　在馆驿前，今裁。

苍梧县治　在府城西门内。明洪武七年知县朱守仁建。中为正堂，后为川堂，后为县衙，左为赞政厅，又左为县丞、主簿衙，右为土地祠，为库楼，为典史衙，为公廨，为六房；前为仪门，外为大门，左为寅宾馆，门外为旌善、申明二亭，前为屏墙，为二坊：东曰“育仁” ，西曰“正义。” 俱天启元年知县区龙祯建，后圮。

皇清顺治间，知县朱廷燎、雷璇，前后修建。康熙二年，

南五乡里民刱大堂。四年，东六乡里民刱建仪门、大门。十一年，知县张若缄修建后衙，重修大门。仪门建左右廊文书房，而丞簿二署裁省为废址。

县丞衙　今毁

典史衙　尚存

府门驿　在德政门外稍南，当三江之冲。明成化十年建。中为皇华堂，后为川堂，为馆舍，前为仪门，南廊为隶房，为承差房，外为大门、谯楼，内为马房、夫房。万历四十六年毁，知府陈鉴重建，今废。

龙江驿　在府城西北三十里龙江口。

东安乡巡检司　在本乡中堡。

安平乡巡检司　在本乡。

长行乡巡检司　，在本乡上一堡月峒河口。罗笠寨巡检司　，在须罗乡。

递运所　在驿前大街东南江边。

税课司　在驿西南江边，今裁革。

广备、豫备二仓　在东门内守御千户所东。今废。

阴阳学　、医学　今俱废。

僧纲司　在寺

道纪司　在观

养济院　在城东

外州县

藤县治　，晋、隋以来，迁次互异，无所考据。自明洪武四年知州赵文修建，十一年改藤县。景泰

二年知县唐礼修。成化二年知县方俊复修。弘治十三年知县廖佐又修。正厅五间，左右廊：日晷台、戒石亭、仪门三间。大门一座。土地祠、金银库各一。左为县丞衙，近革。右为主簿衙，为典史衙。公廨、寅宾馆、监狱俱在大门内。大门外左旌善亭、申明亭。亭之外照墙，墙外左正德门，右厚生门，各东西向。嘉靖末年，知县王宗予更库楼以砖石，后毁。

皇清康熙年间重修。

布政司分司　在城内“苍梧道” 之右，成化元年毁。

苍梧分巡道　在迎恩门内。洪武七年建。府馆　在县治东，苍梧道之前。弘治二年建，今圮。

赤水巡检司　，在县东六十里赤水镇。

白石巡检司　在县西六十里白石寨。

窦家巡检司　在县南一百二十里窦家寨。藤江驿　在城南登俊坊。

黄丹驿　在白石寨左

金鸡驿　在县南窦家寨之下金鸡村，万历初年裁。

双竞驿　在双竞村

河泊所　在孝通坊弥江镇旧址。洪武八年设，万历初废。

阴阳学　在城西宝宫之后，洪武十年设，今废。医学　在阴阳学之左，今废。

僧会司　在河东广法寺，今废。

道会司　在观

广储仓　在县治西。弘治十二年重修。

养济院　在东门外

容县治　，即元路总管府故基。明洪武三年，同知王清建。十年，改州为县。成化三年，都御史韩雍迁建。六年，知县车轰重修。中为正堂，后为知县衙，东为典史衙，堂右为仪仗库，左为架阁库，两翼为六房。前为仪门，左为土地祠，右为寅宾馆。大门外列旌善、申明二亭，稍前为署坊。万历四十八年，知县区龙祯建。内匾曰“作对南山” ，外匾曰“容筦古治” ，左右为去思亭，外为沟，广可四尺，沟水环县，砌以石桥，邑治于焉。改观后毁。

皇清顺治间重修。

典史衙　在县治东

布政司分司　在县治东。明洪武三年，同知王清建，今废。

按察司分司　，在县治西。洪武三年建。今为本道出巡驻札之所。

府馆　在县治西。成化三年建，今废。

守御千户所　在县治西。洪武二十三年建。内有千百户所、镇抚司、吏目厅，今皆圮坏未修。粉壁寨巡检司　在罗面西大营村。洪武三年建。

大洞寨巡检司　在波罗里六黄村，洪武十六年建。

绣江驿　在永安门，万历八年裁革。

自良驿　在自良村，距县五十里。

永丰仓　在县治东

阴阳学　，在沙涧街。洪武二十八年建，今废。医学　，今无。

僧会司　在龙兴寺，今废。

道会司　在元妙观，今废。

养济院　在宁远门外

岑溪县治　。明洪武二年，知县刘镇建。弘治八年，知县余敦重修。中为正堂，后为知县衙，东为典史衙，左为仪仗库，右为架阁库，两翼为六房，前为仪门，大门外为申明、旌善亭。明末俱毁。

皇清顺治间复建。

按察司分司　在县治东，今圮。

乌峡巡检司　今改“上里” 平河巡检司。

义平巡检司　今革

留济、“预备” 二仓　俱废。

阴阳学　、医学　俱无。

养济院　在城西北

怀集县治　在城南门内。元至正六年毁于蛮贼。明洪武三年知县杨定省建。正统二年知县李璿重建。成化四年知县陆德修。弘治八年知县区昌重修，复建楼曰“耸云。” 隆庆六年知县云上行重修，改“耸云” 楼曰“倚云。” 正堂匾曰“牧爱宜民” ，后为“川堂。” 原匾“日新” ，今改“敬简。” 后为正衙，曰悬鱼清署。万历三十年知县陈涣建，曰“思补堂” 、曰“永宁堂” ，俱旧建。崇祯十四年，知县李盘构轩三进于倚云楼之右。值岁旱，步祷得雨，匾曰：“随雨轩。” 十五年，又构室悬鱼署左，曰“小足闲居。” 正

堂左为架阁库，楼右为际留仓。赞政厅中道平政亭，竖立戒石，两旁翼以六曹，东为典史衙，西为预备仓。仓南为监房、仪门五间，右为仪仗库，大门上为谯楼。门内土神祠居东，寅宾馆居西，外列“申明” 、“旌善” 二亭。崇祯十五年，知县李重修正堂、阶墀，增制栏干，修谯楼。寅宾馆并县前街道，土地祠颓坏。十六年，知县李委典史朱朝祚重修，有《记》。监房在仪门内西，禁役二名。旧墙甚卑，崇祯十五年知县李修砌加高。羁亭在监房后预备仓内。禁役以斗级二名，兼之地势低凹壅水，崇祯十五年知县李重砌天池，两廊铺砖。旌善亭旧在大门内西。万历十年知县林移建大门外西。四十五年知县谢修，崇祯十四年知县李重修。“申明” 亭旧在大门内东，万历十年，知县林移建大门外东。四十五年，知县谢修。崇祯十四年知县李重修。

按察司分司　在县治左。洪武三年，知县杨定省建，年久圮坏。万历十年，知县林春茂修。中为正堂，后为川堂，左寝室，右卷房，前为东西厢，为仪门，为大门。四十六年，知县谢重修。崇祯十四年，分守道徐大仪、巡道林铭鼎相继驻怀。监军知县李盘重修。右侧建公署一座，前为大门，两旁书吏房数间。

典史衙　在县治仪门内。东。正堂匾曰“天理人心” ，川堂曰“无倦。” 两庑书房俱茅盖，崇祯十五年，监军道徐大仪、知县李盘共捐资以瓦盖造。衙门外匾曰“清弦佐理” ，门内匾曰“臣心似水。” 衙内东偏二重：一曰“思补” ，一曰“记室。” 衙前东南楼一座，曰“听琴楼。” 衙前有塘，塘前即新建分司公署。衙后亦有塘，塘后县吏公廨，旧葺以茅。天启元年，知县谢君惠改建瓦房六间。

武城巡检司　洪武三年设，在县东三十里武城乡。岁久倾圮。万历十一年，知县林申重建。慈乐巡检司　在县西六十里慈乐寨。万历十三年，征剿诸峒，移设金鹅。

兰峒巡检司　正统十二年，安远侯柳浦奏请设立。兰峒山口，在县北七十里。万历十三年，移设清水尾山中。

留济仓　在县堂之西

预备仓　在仪门内西。成化十六年，知县冯建四间；万历十一年知县林建二间。四十七年，知县谢重修；仓厅三间，东西廒共四间，又捐赀添建一间。四十八年，知府陈鉴于阖属州县各发银平籴谷五百石，贮预备仓，以备赈恤。崇祯十四年，知县重修。

义仓　五所万历十年，知县林茂春立，有《记》。坊郭里社仓　在县南山坛旁。

独周里社仓　在县坛墟。

西水里社仓　在梁村

谭村里社仓　在谭亩

阴阳学　在县治西。洪武十九年，训术郑彦汉建，今废。

医学　在阴阳学西。洪武二十年，训术陈观嗣建，久废。

僧会司　在城东塔山寺。万历四十七年，寺殿坏，知县谢重修。

道会司　在城东下郭真庆观。

养济院　旧址在城东。万历八年，署印主簿唐《良积》迁于城北门外。茅屋火毁，十一年，知县林改建瓦屋。四十六年，知县谢重建瓦屋十间，收养废疾无告者四十馀名。月支米各三斗，冬夏各布一匹。死亡者给银三钱，瘗之“义冢。” 崇祯十六年，知县李重修。

漏泽园　宋元丰间创立，在城北一里，遗址具存。

郁林州治　。明洪武初，知州赵大鉴创建。隆庆间，知州张一清重修。中为正堂，后为知州衙，左为州同知衙。仪门外，右为判官衙。今圮，左为吏目衙，为架阁库，右为益成库。两翼为六房，前为仪门，门上鼓楼，外为申明、旌善二亭。

分巡苍梧道　在州治东。先是守巡二道，同驻札梧镇，至万历七年，奉三院会题，守道专驻梧镇，巡道分驻郁林，改按察分司，建道衙门。府馆　在州治南。

永盈仓　在州北

阴阳学　、医学　俱无。

僧正司　、“道正司　” 在本城寺观。

养济院　在东门外

博白县治　。唐武德五年建，宋因之。元末毁。明洪武七年，知县赵惟清建。正统二年，知县李铭、主簿张本忠重修。天顺初毁。七年，知县孙璋重。

修。弘治六年，知县吴元正重修。中为正堂。嘉靖署县事县丞王宗予重建。后为“川堂。” 隆庆知县王文明重建。又后为知县衙，东为典史衙，两翼为六房，右为仪仗库，后为架阁库。库为署县藤县县丞王宗予建。衙后东为“黄册库” ，知县高承谦建。前为仪门，大门外左旌善亭，右申明亭。万历三十七年，知县谭岳俱重修，后圮。

皇清顺治年间复建。

按察司分司　在县治东。明洪武三年，知县孔时郁修。中为正堂，后为川堂，又后为后堂，东西为两廊，前为仪门、大门、牌坊一座。万历二十六年，知县谭岳重修。

公馆　在县治前东南隅。

教谕衙　在明伦堂后东北。

训导衙　在明伦堂后西北。

沙河寨巡检司　在城西南七十里。

周罗寨巡检司　在城东南七十里。

际留仓　在县西

预备仓　在县治分司东北。隆庆间，知县王文明建。万历三十六年，知县谭岳“重修。”

阴阳学　、医学　俱无。

僧会司　、道会司　俱在城内《寺观》。

养济院　在城西

北流县治　。晋初建于勾漏山巫山寨之南，故以“勾漏” 名县。唐迁宝圭驿东。宋因之。元迁于宝圭驿西一里。明洪武元年，主簿郭诚重建。六年，贼焚毁，仍迁驿东。三十一年，知县陈宗文复迁驿西。成化七年，右都御史韩雍委布政司照磨林埜改筑城池，并重刱县治，其地即儒学旧址。弘治八年，知县曾源重修正堂三间，后堂三间，左为仪仗库，右为架阁库。戒石亭在甬道上。幕厅三间，在县治西。仪门三间，大门谯楼三间，东西六房之庑各一间。监狱在仪门西。旌善亭在县左。申明亭在县右。万历十五年，知县刘中春以坐向不利，乃请公帑改建。天启三年，知县卢绍祥重修。

典史衙　在正堂南

按察司分司　在县治南。

苍梧道分司　在县治东北。

府馆　在分司东，后为“义仓。”

双威寨巡检司　在县南二百里。

宝圭驿　原在县城东，后迁于南门内。

际留仓　在县西北

阴阳学　、医学　皆在县东，今俱废。

僧会司　在寿佛寺内

道会司　，在元妙观内。

“《乡约》所　” 在县东北，今在寿佛寺内。

养济院　在东门外

陆川县治　。宋淳化五年刱建。元无考。明洪武三年，县丞王麟重建。成化五年知县谢坚修，规制略备。弘治十四年，知县周冈重建堂宇，廨舍始全。正德七年贼毁，本府知府曹琚督兵来县，县令李时荣修理。嘉靖十一年知县黎伯兴，三十九年署县印教谕潘誉，四十二年知县张子翼，皆重修。明末残毁，片瓦无存。

皇清康熙四年，知县方捐资构工买料，始造厅二座。

川堂一座，大堂一座，正堂三间，后堂三间，幕厅三间，戒石亭在甬道上。仪门三间，康熙三年知县苏万邦建。谯楼一座，原在县大门，后改“南门楼” ，今重修。六房，东西每庑三间。承发司在县左。监狱三间在县西。茶水亭在仪门西。旌善亭在县前右。申明亭在县前左。俱新建。

典史衙　在城东

按察司分司　在县治西。

苍梧道分司　在县西，知县方鼎捐资新建。府馆　在县南。

温水寨巡检司　，向改“那亭堡” ，离县一百二十里。

永宁驿　在县南，向裁。

际留仓　在县治东

阴阳学　、医学　今俱废。

“僧会” 、“道会” 二司　，今毁。

养济院　在北门外

“兴业县治　旧设于城西五里许，宋迁于今治，元因之。” 明永乐初，知县余显宗革故鼎新，建正堂五间，后堂三间，中为串廊，左为架阁库，右为仪仗库；堂东为典史幕厅三间，东西两廊为六科房、仪门、大门，竖戒石亭，东刱土地祠，前为寅宾馆，西立监房。申明亭在县大门东，今废。旌善亭在县大门西。俱知县冒诤臣建，后废。后知县黄文奎复建，又废。

按察司分司　在县治东。洪武三年建，知县陈潆重修，今废。

府行馆　在儒学后，今废。

棠木寨巡检司　在登高岭下。

赵家寨巡检司　在南二十里平山铺背。洪武间，裁革。

平安寨巡检司　在城北二十里甯村。

长宁巡检司　在县西二十馀里黄桑峡口，与平安司俱正统十二年，安远侯柳溥添设，并推土人为副巡检。成化年革。

冨阳驿　在县东五里。天顺六年徙入城际留仓之右。知县向珍建，万历初年革。

高桥驿　在县北四十里西水站江岸。旧址尚存。

际留仓　在县治右。成化年间建，今废。

阴阳学　“洪武年间建，久废。”

医学　今废

“僧纲” 、“道纪” 二司　，今俱毁。

养济院　在县北。